Heinkel He 72

Το Heinkel He 72 Kadett ήταν γερμανικό μονοκινητήριο διπλάνο εκπαιδευτικό αεροσκάφος της δεκαετίας του 1930.

Σχεδιασμός και ανάπτυξη 
Το Kadett σχεδιάστηκε το 1933 για να καλύψει απαίτηση που αφορούσε στην ανάπτυξη ενός αεροσκάφους βασικής εκπαίδευσης. Ήταν μεταλλικής κατασκευής, με υφασμάτινη επικάλυψη και με ανοικτά κόκπιτ για εκπαιδευτή και εκπαιδευόμενο. Το σύστημα προσγείωσης του δεν ήταν ανασυρόμμενο. Το πρωτότυπο προωθούνταν από αερόψυκτο κινητήρα Argus As 8B των 139 hp.

Το αρχικό μοντέλο παραγωγής ήταν το He 72A. Οι πρώτες παρτίδες παραγωγής του διέθεταν τον κινητήρα As 8B, όπως και το πρωτότυπο, όμως αργότερα προτιμήθηκε ο ισχυρότερος As 8R των 150 hp. Επόμενη και κύρια έκδοση παραγωγής ήταν το He 72B με αστεροειδή κινητήρα Siemens-Halske Sh 14A των 160 bhp. Υπήρξαν δύο υποεκδόσεις: το He 72B-1 με συμβατικό σύστημα προσγείωσης και το υδροπλάνο He 72BW Seekadett. Επίσης αναπτύχθηκε το He 72B-3 Edelkadett για πολιτική χρήση.

Επιχειρησιακή ιστορία 
Το Kadett εντάχθηκε σε υπηρεσία με το Εθνικοσοσιαλιστικό Αεροπορικό Σώμα (Nationalsozialistisches Fliegerkorps) πριν από την συγκρότηση της Luftwaffe. Εξελίχθηκε στο σημαντικότερο αεροσκάφος βασικής εκπαίδευσης της γερμανικής αεροπορίας και εξήχθη σε πολλές ακόμη χώρες του Άξονα. Η Σλοβακία αξιοποίησε τα He 72 και ως αεροσκάφη εγγύς υποστήριξης.

Εκδόσεις 
 He 72A Kadett
 Αρχική έκδοση παραγωγής

 He 72B

 He 72B-1
 Κύρια έκδοση παραγωγής

 He 72B-3 Edelkadett
 Έκδοση του He 72B-1 για πολιτική χρήση. Κατασκευάστηκαν 30 μονάδες.

 He 72BW Seekadett
 Υδροπλάνο με διπλούς πλωτήρες.

 He 172
 He 72B με κάλυμμα NACA για τον κινητήρα. Κατασκευάστηκε μονάχα ένα πρωτότυπο το 1934.

Χρήστες 

 Βουλγαρία
 Βουλγαρική Πολεμική Αεροπορία

 Τσεχοσλοβακία
 Τσεχοσλοβάκικη Πολεμική Αεροπορία (μεταπολεμικά)

 Γερμανία
 Εθνικοσοσιαλιστικό Αεροπορικό Σώμα
 Luftwaffe

 Ιαπωνία
 Ιαπωνικό Αυτοκρατορικό Ναυτικό (ένα αεροσκάφος) 

 Σλοβακία
 Slovenské vzdušné zbrane
 Slovak Insurgent Air Force

Δείτε επίσης

Παρόμοια αεροσκάφη 
 Bücker Bü 131 Jungmann
 de Havilland DH82 Tiger Moth
 Tachikawa Ki-17

Παραπομπές

Βιβλιογραφία 

 Wood, Tony and Bill Gunston. Hitler's Luftwaffe: A Pictorial History and Technical Encyclopedia of Hitler's Air Power in World War II. London:Salamander books,1977. ISBN 0-86101-005-1.

He 72
Εκπαιδευτικά αεροσκάφη
Εμβολοκινητήρια στρατιωτικά αεροσκάφη
Αεροσκάφη του Β' Παγκοσμίου Πολέμου